ابن الفحام

ابو القاسم عبد الرحمن بن عتیق بن خلف الصقلی القرشی، المعروف بابن الفحّام، پانچویں صدی ہجری کے ممتاز نحوی اور قاری تھے۔ وہ اپنے زمانے کے اکابر قراء میں شمار ہوتے ہیں۔ ان کی پیدائش 422ھ (بعض روایات کے مطابق 425ھ) میں صقلیہ میں ہوئی اور وفات 516ھ / 1123ء میں اسکندریہ (مصر) میں ہوئی۔
 ابتدائی زندگی اور تعلیم 
ابن الفحّام صقلیہ میں پیدا ہوئے اور وہیں پرورش پائی۔ 438ھ میں انھوں نے شمالی افریقہ سے مشرق کی طرف سفر کیا تاکہ نامور اساتذہ سے قراءت اور نحو کی تعلیم حاصل کریں۔ مصر میں انھوں نے متعدد جید علما سے قراءت کی تعلیم حاصل کی، جن میں ابو عباس احمد بن سعید بن نفیس، ابو حسین نصر بن عبد العزیز فارسی، عبد الباقی بن فارس اور ابو اسحاق ابراہیم بن اسماعیل مالکی شامل ہیں۔  .

علمِ نحو میں انھوں نے ابن بابشاذ سے استفادہ کیا اور ان پر اپنی مقدمہ کی شرح بھی املا کرائی، جس سے ان کی نحوی مہارت ظاہر ہوتی ہے۔
 علمی مقام اور شاگرد 
ابن الفحّام علمِ قراءت میں خاص مقام رکھتے تھے۔ ان کے شاگردوں میں ابو عباس بن خطیہ ۔ یحییٰ بن سعدون القرطبی اور عبد
الرحمن بن خلف اللہ بن عطیہ جیسے اہلِ علم شامل تھے۔ مشہور محدث ابو طاہر سلفی اور برکات بن ابراہیم خشوعی نے بھی ان سے روایت کی۔
 تصنیف 
ان کی مشہور تصنیف "التجريد لبغية المريد في القراءات السبع" ہے، جو قراءتِ سبعہ کے موضوع پر ایک اہم کتاب سمجھی جاتی ہے۔ اس کتاب نے انھیں علمِ قراءت کے نمایاں علما میں شامل کر دیا۔

التجريد لبغية المريد في القراءات السبع

شرح مقدمة ابن بابشاذ في النحو

مفردة يعقوب في القراءات 

 وفات 
ابن الفحّام کا انتقال ذی القعدہ 516ھ میں اسکندریہ میں ہوا۔ اس وقت ان کی عمر نوّے برس سے زیادہ تھی۔ انھوں نے اپنی طویل زندگی علمِ قراءت اور نحو کی خدمت میں گزاری اور علمی دنیا میں نمایاں مقام حاصل کیا۔

 حوالہ جات 

زمرہ:راویان حدیث
زمرہ:باب حدیث/متعلقہ مضامین
زمرہ:ویکی ڈیٹا والے صفحات
زمرہ:ویکی ڈیٹا سے ماخوذ پیشہ ورانہ زبان
زمرہ:شاگرد ویکی ڈیٹا سے ماخوذ
زمرہ:صفحات مع ویکی ڈیٹا حوالہ جات
زمرہ:صفحات مع استعمال P20 خاصیت
زمرہ:1123ء کی وفیات
زمرہ:صفحات مع استعمال P19 خاصیت
زمرہ:1031ء کی پیدائشیں
زمرہ:422ھ کی پیدائشیں
زمرہ:516ھ کی وفیات